Lyjo Swaczyna (, rodz. we 1954 we Rudzie) – ślōnski politiker, prezes partyje Ślonzoki Razem. Biografijo. Rodźōł sie na Frynie we familiji ôd pokolyń swiōnzanyj z tōm dzielnicōm. Uczōł sie we Technikum Mechanicznym, sztudjyrowoł na Ślōnskim Uniwersytecie, nale go niy skōńczōł. Robiōł miyndzy inkszymi za planisty, dryjera, szofera, szwajsra, mechanika a zbiyrocza winogrōnōw. Politiczno kariera zaczōn we Uniji Realnyj Politiki. Poranoście lot bōł we forsztańdzie Ruchu Autōnōmije Ślōnska, z ramiynia kerego sztartowoł na prezydynta Rudy a miejskigo rajcy. Skirz persōnalnych kōnfliktōw ôdloz ale z tyj ôrganizacyje a zainicjowoł utworzyniy partyje Ślonzoki Razem, keryj piyrszy sjazd ôbroł go na prezesa. Sztartowoł z jeji ramiynia na wojewōdzkigo rajcy we 2018 a synatora we 2019, nale bez skutku. Pisowoł miyndzy inkszymi do Ślōnskij Szwalbki, a we lokalnyj rudzkij telewizyji kludźōł program «Szolka Tyju z Leonem Swaczyną».